અમદાવાદ : ગુજરાત યુનિવર્સિટીમાં આગામી ૨૫મી ઓક્ટોબરથી વિવિધ બેચરલ અભ્યાસક્રમોની એક્સટર્નલ પરીક્ષાનો પ્રારંભ થઇ રહ્યો છે. આ પરીક્ષા માટે ઓનલાઈન ફોર્મ ભરવાની તારીખ લંબાવવામાં આવી છે. હવે તમામ વિદ્યાર્થી આગામી મંગળવાર સુધી ફોર્મ ભરી શકશે. જ્યારે પરીક્ષા ફી સાત ઓક્ટોબર સુધી નજીકની પોસ્ટ ઓફિસમાં જમા કરાવી શકાશે. પ્રાપ્ત થતી માહિતી મુજબ ગુજરાત યુનિવર્સિટી દ્વારા બીએબીકોમ સહિતના અભ્યાસક્રમોમાં એક્સટર્નલ પરીક્ષા લેવામાં આવનાર છે.